লিরয় জানে
লিরয় আজিজ জানে (জার্মান উচ্চারণ: [ˈliːʁɔʏ zaˈneː], ইংরেজি: Leroy Sané; জন্ম: ১১ জানুয়ারি ১৯৯৬; লিরয় জানে নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখ এবং জার্মানি জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন পার্শ্বীয় খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলে থাকেন।